**III. FEJEZET**

**AZ ÓKORI KELET**

**MEZOPOTÁMIA**

Sumer városok:

-      város, külső város, kikötő

Babiloni Birodalom – Hammurapi.

Ékírásos agyagtáblák.

Fejlett tudományok.

Iskola.

**AZ EGYIPTOMI BIRODALOM**

Nílus --> öntözéses földművelés.

Falvak --> birodalom

Társadalom:

-       fáraó

-      előkelők

-      írnokok

-      köznép: földművesek és iparosok

-      (később: rabszolgák)

**EGYIPTOMI HÉTKÖZNAPOK ÉS ÜNNEPEK**

Kézműipar: kőfaragás, fazekasság, szövőipar, bőrfeldolgozás.

Tudományok: orvostudomány, csillagászat, matematika

Vallás: Ré, sokistenhit

-      Mumifikálás

**A TÁVOL-KELET: INDIA ÉS KÍNA**

India:

Indus menti városok

A monszun szerepe

Kasztrendszer – hindu vallás (lélekvándorlás)

Kína:

Öntözéses gazdálkodás – rizstermesztés

Ipari találmányok.

Nagy Fal.

**HOGYAN ÍRTAK AZ ÓKORI KELETEN?**

Mezopotámia: ékírásos agyagtáblák

Egyiptom: hieroglifa – vésett szöveg – papirusz.

Kína: bonyolult jelek – papír

Föníciaiak: hangjelölő írás.

**AZ „ÍGÉRET FÖLDJE”**

A Biblia első része – Ószövetség

A legrégibb idők: a teremtés, Ádám és Éva, az özönvíz.

A zsidó nép története: menekülés Egyiptomból (Mózes).

Izrael megalapítása, Dávid és Salamon.

***ÖSSZEFOGLALÁS***

Az ókori keleti birodalmak nagyon messze vannak tőlünk. Fénykorukat körülbelül 3-4 ezer évvel ezelőtt élték! Mégis nagyon sok olyan dolog van körülöttünk mai is, amelyet ennek a régi időszaknak köszönhetjük.

         Az ókori keleti államokban szervezték meg tökéletesen az öntözéses földművelést, amelynek köszönhetően a gabonafélék (búza, árpa, rizs) rengeteg embert tudtak – és tudnak ama is – ellátni táplálékkal-

         Az ókori világ leghíresebb építményei közül sokat e kultúrák alkottak, gondoljunk a mezopotámiai toronytemplomokra, az egyiptomi piramisokra és a kínai Nagy Falra.

         Mezopotámiában szántottak először e3kével, itt találták fel a kereket, itt építkeztek először égetett téglával. Az egyiptomiak papiruszt készítettek, a kínaiak találtak fel a papírt, a porcelánt, és az iránytűt.

         Az ókori keleti államokban fejlesztették ki az első írásokat.

         Az ókori Keleten élő tudósok alkották meg az első naptárakat. A naptár segítségével képesek voltak pontosan megszervezni az állam életét. Ma sem képzelhető el életünk naptár nélkül.

         Az ókori Keleten alakultak ki az első vallások. Többistenhitűek, mint például Egyiptomban, és egyistenhitűek, amilyen például a zsidó vallás.

***FELADATOK***

**1.** Miért volt szükség az ókori államokban időszámításra?

2.    Hol alakultak ki városállamok? Mondd el, milyen részekből állt egy városállam?

3.    Miért születtek törvények? Melyik az első (máig fennmaradt) törvénygyűjtemény?

4.    Sorold fel az ókori keleti államok nagy folyóit és államokat alkotó népeket!

5.    A víz mindenütt nélkülözhetetlen a földműveléshez. hasonlítsd össze a mezopotámiai, egyiptomi, indiai és kínai öntözéses földművelést! (Hasonlóságok, különbségek.)

6.    Hasonlítsd össze a mezopotámiai városokat az Egyiptomi Birodalommal! Mi a különbség?

7.    Milyen csoportokra osztható az ókori keleti államok társadalma?

8.    Hasonlítsd össze a mezopotámiai és az egyiptomi tudományt!

9.    Mi jellemezte az ókori Egyiptom vallását? Miért mumifikálták a halottak testét?

10.Mi az Indiában kialakult hindu vallás lényege?

11.  Milyen találmányokról híres az ókori Kína?

12.Sorold fel az ókori Kelet leghíresebb építményeit!

13. milyen ókori keleti írásokat ismersz? Miért a hangjelölő írás a legfontosabb az újítás az írás történetében?

14.Mi a Biblia ószövetségi részének szerepe a zsidó vallás és a zsidó nép számára?

15.Miről híresek: Hammurapi, Kheopsz, Mózes, Dávid, Salamon?

***IDŐSZALAG***

*KRISZTUS SZÜLETÉSE ELŐTT*

*3500-3000:*az öntözéses földművelés kialakulása Mezopotámiában és Egyiptomban.

*3000 körül:* megjelenik az írás

*3000-2500:* a sumer városok kora Mezopotámiában

*2900:*az Egyiptomi Birodalom egyesítése (Ménész)

*2700 körül:*Gilgames király

*2000 után:*a Babiloni Birodalom egyesítése

*1792-1750:*  Hammurapi uralkodása

*1500 körül:* árja bevándorlás Indiába

*1000 körül:* Dávid király egyesíti Izrael államot. Fővárosa Jeruzsálem.

*500 körül:*Buddha

*III. század közepe:*Asóka egyesíti Indiát

*III. század vége:* az Első Császár (Csin Si Huang-ti) egyesíti Kínát.

***FOGALOMTÁR***

*Biblia:*a keresztyén vallás szent könyve

*Birodalom:*több országot, népet uralma alatt egyesítő nagy kiterjedésű állam.

*Császár:*nagyobb birodalmak uralkodója.

*Egyistenhit:* az a vallási felfogás, amely szerint csak egy isten van.

*Ékírás:*az ókori Keleten használt, ék alakú jelekből álló írás.

*Fáraó:*ókori egyiptomi uralkodó.

*Földművelés:* a mezőgazdaságnak a föld megművelésével, növénytermesztéssel foglalkozó ága.

*Hieroglifa:* ókori egyiptomiak képírása.

*Királyság:* államforma, amelyben egy örökletes hatalmú személy, a király az államfő.

*Múmia:* olajos, gyantás nedvekkel tartósított (bebalzsamozott) holttest.

*Ókor:*az első államok kialakulásától a Nyugatrómai Birodalom bukásáig számított történelmi kor.

*Ószövetség:*a Biblia első, Krisztus születése előtt keletkezett része.

*Öntözéses földművelés:*a csapadék pótlására rendszeres öntözést alkalmazó növénytermesztés.

*Piramis:*Egyiptomban a fáraók számára temetkezési helyül szolgáló, gúla alakú hatalmas építmény.

*Többistenhit:*egynél több istenben való hit.

*Városállam:*egyetlen városból és közvetlen környékéből álló állam.

*Kaszt:*zárt csoportok. (India társadalma)

*Monszun:*bőséges csapadékot hozó szél.

***NÉVLEXIKON***

*Hammurapi:*a Babiloni Birodalom egyik leghíresebb uralkodója.

*Gilgames:*A babiloni Birodalom egyik uralkodója.

*II. Ramszesz:*Egyiptom egyik fáraója.

*Asóka:*India uralkodója.

*Csin Si Huang-ti:*Kína császára. „Első császár”.

*Mózes:*a zsidók Mózes segítségével szabadultak ki Egyiptomból.

*Dávid:*az egységes zsidó állam, Izrael megalapítója.

*Salamon:*Izrael uralkodója. Uralkodása alatt élte fénykorát a zsidó állam.

***MELLÉKLETEK***

**Melléklet I.**

***Egyiptom társadalma***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | | | ***FÁRAÓ*** |  | | | |
|  | | | ***ELŐKELŐK\**** | | |  | | |
|  | | ***ÍRNOKOK*** | | | | |  | |
|  | ***PARASZTOK, KÉZMŰVESEK*** | | | | | | |  |
| ***RABSZOLGÁK*** | | | | | | | | |
|  |  |  |  |  |  |  |  |  |

*\* Hivatalnokok, papok és a hadsereg vezetői. Ők az előkelők.*

**Melléklet II.**

***Egyiptom istenei, szent állatai***

***Többistenhitűek.***

***Ozirisz:*** *az alvilág istene*

***Hórusz:*** *az égbolt istene*

***Amon-Ré:*** *a napisten*

***Ápisz:*** *a Szent Bika*

***Bész:*** *a házi tűzhely, a családi boldogság istene*

***Anubisz:*** *a balzsamozás istene*

***SZENT ÁLLATOK:****macska, krokodil, víziló, keselyű, kígyó, majom*